Luot itsellesi käyttäjätilin Juhlapesun sovelluksessa ja valitset haluamasi kuukausisopimuksen ajoneuvollesi. Ajaessasi pesulan eteen saat aloitettua pesun Juhlapesu-sovellusta hyödyntämällä. Kamera tunnistaa rekisterinumerosi ja voit aloittaa pesun. Mikäli sinulla on kuukausisopimus automaattisella rekisterinumeron tunnistuksella, sinun ei tarvitse käyttää Juhlapesu-sovellusta pesuun ajaessasi vaan rekisteritunnuksesi tunnistetaan automaattisesti. Kuukausisopimus veloitetaan suoraveloituksena kerran kuukaudessa sinä päivänä, kun olet sopimuksen aktivoinut. Maksu koskee aina tulevaa kuukautta, jolloin pesut ovat käytössäsi.